# Ангел Грънчаров (дисидент)

### от Уикипедия, свободната енциклопедия

За други значения на „Ангел Грънчаров“ вижте Ангел Грънчаров (пояснение)

Ангел Грънчаров български общественик
Роден: | 5 ноември 1959 Гурково, България

Ангел Грънчаров е български общественик и публицист, ползващ и псевдонима Елтимир. Представя себе си като „дългогодишен политически дисидент и патриот, антиционист, историк, публицист и тенгрианин.“

Роден на 5 ноември 1959 в с. Гурково, Община Ботевград, Софийска област.

## [редактиране] Дисидентска дейност

Ангел Грънчаров през 1978, веднага след като завършва гимназия, е осъден на 4 години затвор по чл. 108 от Наказателния кодекс - за пропаганда срещу строя и опит за свалянето му. Причината - Ангел Грънчаров е разпространявал в Ботевград позиви, насочени срещу комунистическата власт, Тодор Живков и поредното увеличаване на цените. Излежава присъдата си в Старозагорския затвор, без да бъде засегнат от помилвания и амнистии.

От януари 1988 г. се включва в антикомунистическото сдружение „Независимо дружество за защита правата на човека“, ръководено от Илия Минев. Един от основателите на Движение "Воини на Тангра" през 1998 година. Разследван за противодържавна дейност през 1998 и 1999 година. Според негови твърдения, разследващи са същите офицери от ДС, разследвали го и преди 1989 година, преминали към новата служба НСС. От 1991 г. се занимава с журналистика, сътрудничи на няколко издания в София. Пише и издава книги. Издател и главен редактор на вестниците "Независимост" - печатен орган на Българско революционно освободително движение, и "Съпротива" - издание на Движение "Воини на Тангра". Името му присъства в т. нар. "Речник на дисидентите".[1]

Според собствения сайт на Грънчаров voininatangra.org, през нощта на 13 срещу 14 юни 2006 г. срещу него е извършен атентат, като е опожарен домът му.[2][3]

## [редактиране] Бележки

1. ↑ Ангел Грънчаров ще бъде включен в Речник на дисидентите, съобщи Михаил Неделчев, който е редактор на българската част
2. ↑ Атентат срещу Ангел Грънчаров - Елтимир. Бил е опожарен домът му.
3. ↑ Палежът на дома на Елтимир - снимки

## [редактиране] Външни препратки

- Кът на Елтимир на сайта „Епохални времена“
- Вестник "Съпротива", в PDF формат
- Ангел Грънчаров - Елтимир= Нещо за пра-българите и по-специално за тези, заселили се в Италия през VI и VII векове
- Ангел Грънчаров - Елтимир. Роби на свободата
- Народно събрание на Република България. Обръщението е подписано от Илия Минев, Петър Гогов, Григор Симов, Ангел Грънчаров, ...
- МАРИЦА днес - Брой 265 ... заяви експолитическият затворник

Взето от „http://bg.wikipedia.org../../../%D0%B0/%D0%BD/%D0%B3/%D0%90%D0%BD%D0%B3%D0%B5%D0%BB_%D0%93%D1%80%D1%8A%D0%BD%D1%87%D0%B0%D1%80%D0%BE%D0%B2_%28%D0%B4%D0%B8%D1%81%D0%B8%D0%B4%D0%B5%D0%BD%D1%82%29_a000.html“.

Категория: Български дисиденти

##### Views

- Статия
- Беседа
- Текуща версия

##### Търсене